KINNITATUD 
							Toetuse väejuhatuse ülema 15.05.2025  
							käskkirjaga nr 826 

KÄSIGRANAAT F-1

1.	Kasutamine ja tööpõhimõte

1.1.	Käsigranaadi (edaspidi granaat) heitmise eel tuleb eemaldada eelkaitse splint (vt joonis 1). Granaadi heitmisel vabaneb päästikuhoob granaadi küljest ja granaat on lahingasendis. Lööknöel vabaneb ja annab löögi sütikule. Viiteelement süttib ja kolme sekundi möödumisel initsieerib detonaator lõhkelaengu.

Joonis 1. Granaadi F1 läbilõige, ehitus ja kirjeldus
1.2.	Alates 2025. aastast on Eesti Kaitseväes on granaadi F1 päästemehhanisme ja sütikuid välja vahetatud. Seetõttu tuleb arvesse võtta, et granaadi kasutamisel on nende käsitlemine sarnane granaatide DM61 ja SplHGr85A2 kasutamisega.
2.	Esmaabi 
2.1.	Granaadi heitmisel peab olema tagatud meditsiinitoetuse tase 3, mis tähendab rühma
	parameediku kohalolu.

3.	Ohutus ja transport  
3.1.	Juhul kui granaadi splindi eemaldamisel päästikuhoob vabaneb, tuleb granaat viivitamatult käest heita ohutusse suunda ja varjuda.
3.2.	Granaati transporditakse tehase pakendis. 
3.3.	Granaadi kasutamisel kantakse kaitseprille ja mittelibisevast materjalist peopesa ja sõrmede osaga sõrmkindaid (edaspidi taktikakindaid).
3.4.	Tõrke esinemisel tuleb oodata 300 m kaugusel 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transporditakse harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse. 
3.5.	Isesüttimise oht on temperatuuridel üle 150 C. Tekkinud põlengut võib kustutada pulber, vaht-, süsinikdioksiidi- ja veekustutiga. Otse veejoa granaadile suunamine on keelatud. Kanna kaitsevarustust, gaasimaski ja kaitsekindaid. Suurema põlengu korral ala inimestest evakueeritakse.